ໃນວັນທີ 18 ພຶດສະພາຜ່ານມາ, ຄະນະຜູ້ແທນຊ່ຽວຊານການແພດທະຫານຫວຽດນາມ ໄດ້ສືບຕໍ່ເຄື່ອນໄຫວຢູ່ນະຄອນຫຼວງວຽງຈັນ. ໃນສອງສາມມື້ຜ່ານມາ, ຄະນະໄດ້ເຮັດວຽກກັບສະຖາບັນການແພດປ້ອງກັນ ແລະ ສຸຂະອະນາໄມກອງທັບ ແລະ ໂຮງໝໍສູນກາງ 103 ກອງທັບປະຊາຊົນລາວ. ນີ້ແມ່ນສອງໜ່ວຍງານນຳໜ້າຂອງການຮັກສາການລະບາດ ແລະ ການປິ່ນປົວຄົນເຈັບໂຄວິດ ຂອງກອງທັບປະຊາຊົນລາວ.
ຕອນບ່າຍວັນທີ 18 ພຶດສະພາ, ທ່ານ ພັນເອກພິເສດ ເລວັນດົງ ຜູ້ອຳນວຍການສະຖາບັນການແພດປ້ອງກັນ, ຫົວໜ້າຄະນະຜູ້ຊ່ຽວຊານການແພດທະຫານຫວຽດນາມໃຫັຮູ້ວ່າ: ທີ່ສະຖາບັນການແພດປ້ອງກັນ ແລະ ຮັກສາສຸຂະພາບກອງທັບລາວ, ຄະນະໄດ້ຮັບຟັງການລາຍງານກ່ຽວກັບກິດຈະກຳປ້ອງກັນແລະ ຄວບຄຸມ ໂຄວິດ ທີ່ສະຖາບັນໄດ້ປະຕິບັດໃນໄລຍະຜ່ານມາ ແລະ ຢ້ຽມຢາມພື້ນຖານໂຄງລ່າງຂອງສະຖາບັນ.ຄະນະໄດ້ມີການປຶກສາຫາລືກັບທ່ານໝໍ ແລະ ຄະນະນຳຂອງສະຖາບັນການແພດປ້ອງກັນ ແລະ ອະນາໄມກອງທັບລາວ. ສອງຝ່າຍຫວັງວ່າ: ຈະສືບຕໍ່ຮໍ່າຮຽນ, ຖ່າຍທອດ ແລະ ແລກປ່ຽນປະສົບການຈາກກອງທັບຫວຽດນາມ, ຈາກໂຮງໝໍທະຫານສູນກາງ 108 ຫວຽດນາມ.
ທີ່ໂຮງໝໍສູນກາງ 103, ຄະນະໄດ້ເຮັດວຽກງານການທົດສອບກວດຫາເຊື້ອ, ໃຫ້ຄຳແນະນຳກ່ຽວກັບວິທີການນຳໃຊ້ ແລະ ແນະນຳກ່ຽວກັບການກວດ, ໃຫ້ຄຳປຶກສາ ແລະ ເຂົ້າຮ່ວມໂດຍກົງໃນການອອກແບບສຳລັບໂຮງໝໍສູນກາງ 103 ເພື່ອນຳໃຊ້ຫ້ອງຊີວະພາບລະດັບສອງ ເພື່ອທົດລອງກວດຫາເຊື້ອໄວຣັດໂຄວິດ ດ້ວຍເຕັກນິກ RT-PCR, ເພື່ອພັດທະນາຄວາມສາມາດໃນການກວດຫາເຊື້ອໄວຣັດໂຄວິດ ດ້ວຍລະບົບເຕັກນິກ RT-PCR.
ນອກຈາກນີ້, ຄະນະຍັງໄດ້ສືບຕໍ່ຕິດຕາມ ແລະ ໃຫ້ຄຳແນະນຳກ່ຽວກັບການຮັກສາຄົນເຈັບໜັກ ໂຄວິດ ທີ່ຮັບການປິ່ນປົວຢູ່ໂຮງໝໍ ເສດຖາທິລາດ, ນະຄອນຫຼວງວຽງຈັນ.ກ່ອນໜ້ານີ້, ໃນວັນທີ 12 ພຶດສະພາ, ຄະນະຜູ້ຊ່ຽວຊານຫວຽດນາມ ແລະ ຄະນະສະເພາະກິດເພື່ອປ້ອງກັນ, ຄວບຄຸມ ແລະ ແກ້ໄຂການແຜ່ລະບາດຂອງພະຍາດໂຄວິດ ຂອງກະຊວງປ້ອງກັນປະເທດ ໄດ້ໄປກວດກາການປ້ອງກັນ ແລະ ຄວບຄຸມການລະບາດໂຄວິດ ຢູ່ບັນດາແຂວງພາກເໜືອ ຂອງລາວຄື: ແຂວງຊຽງຂວາງ ແລະ ຫຼວງພະບາງ.ຄະນະໄດ້ໄປຢ້ຽມຢາມແຜນການຕອບສະໜອງ ແລະ ວຽກງານກະກຽມຂອງໂຮງໝໍ 101 ແຂວງຊຽງຂວາງ ແລະ ໂຮງໝໍ 107 ແຂວງຫຼວງພະບາງ. ໂຮງໝໍທັງສອງແຫ່ງນີ້ ມີພື້ນຖານໂຄງລ່າງທີ່ດີ ແລະ ກໍາລັງແຮງພຽງພໍ, ມີແຜນຕອບສະໜອງຢ່າງພຽງພໍ ກິດຈະກຳຂອງການວັດແທກອຸນຫະພູມ, ລາຍງານດ້ານການແພດ, ແບ່ງເຂດກວດກາ ແລະ ການສືບສວນກ່ຽວກັບປັດໄຈການລະບາດແມ່ນໄດ້ຖືກຈັດຕັ້ງປະຕິບັດຢ່າງເຂັ້ມງວດ; ວຽກງານວິເຄາະຕົວຢ່າງໄດ້ຮັບການຝຶກອົບຮົມ ແລະ ຈັດຕັ້ງປະຕິບັດໃນການວິເຄາະເລືອດ ແລະ ສົ່ງຕົວຢ່າງໄປໂຮງໝໍແຂວງ ເພື່ອວະເຄາະ, ບັນດາຫ້ອງຄົນເຈັບໄດ້ມີຄວາມກຽມພ້ອມຮອບດ້ານໃນການປິ່ນປົວຄົນເຈັບ ຊຶ່ງໄດ້ຮັບການຕອບສະໜອງ ແລະ ກະກຽມຖືດຕ້ອງຕາມຄວາມຕ້ອງການ.
ທີ່ການເຮັດວຽກກັບໂຮງໝໍສອງແຫ່ງນີ້, ຄະນະຜູ້ຊ່ຽວຊານໄດ້ແລກປ່ຽນຄໍາເຫັນ, ແນະນຳກ່ຽວກັບວິທີການປິ່ນປົວຄົນເຈັບ ໂຄວິດ ຈາກກະຊວງສາທາລະນະສຸກຫວຽດນາມ ສຳລັບແພດໝໍ ຢູ່ໂຮງໝໍ ເພື່ອສຶກສາ ແລະ ນຳໃຊ້.ຕາມແຜນການແລ້ວ, ວັນທີ 19 ພຶດສະພານີ້, ທີ່ນະຄອນຫຼວງວຽງຈັນ, ຄະນະຜູ້ຊ່ຽວຊານດ້ານການແພດທະຫານຫວຽດນາມ ໄດ້ມີການພົບປະກັບເຈົ້າໜ້າທີ່ກະຊວງປ້ອງກັນປະເທດລາວ ເພື່ອລາຍງານໂດຍກົງ ແລະ ປຶກສາຫາລືກ່ຽວກັບຜົນຂອງການຈັດຕັ້ງປະຕິບັດວຽກງານໃນຄັ້ງສຸດທ້າຍ.